**ЈАВНИ БЕЛЕЖНИК**

Стојан Димитријевић

Београд, Звездара **ОПУ: 15 – 2014.**

Булевар Револуције 222. Страна 1 (један)

-------------------------------------------------------------------------------------------------------------------------------------------------------------------**ЈАВНОБЕЛЕЖНИЧКИ ЗАПИС**------------------------------------------

------------------------------------------------------------------------------------------------------------------------

У моју јавнобележничку канцеларију, дана 15. децембра 2014. године (петнаестог децембра четрнаесте) дошли су:-----------------------------------------------------------------------------

Иван Тодоровић, ветеринар из Београда, рођен у Београду, 17. јула 1970. године, (седамнаестог јула хиљаду девет стотина седамдесете) с пребивалиштем у Београду, Рузвелтова улица број 23 (двадесет три) и -----------------------------------------------------

Јована Тодоровић, рођ. Вељовић, ветеринар из Београда, рођена у Сјеници, 19. децембра 1973. године, (седамнаестог јула хиљаду девет стотина седамдесет треће) с пребивалиштем у Београду, Рузвелтова улица број 23 (двадесет три), ради склапања уговора о деоби заједничке имовине, чији је идентитет утврђен увидом у возачку дозволу број ВД 456/2012, коју је издало Министарство унутрашњих послова 14. новембра 2012.----------------------------------------------------------------------------------------------

Идентитет Ивана Тодоровића утврђен је саслушањем сведока идентитета Влатка Влатковића, рођеног у Београду 16. августа 1954. (шеснаестог августа хиљаду девет стотина педесет четврте), с пребивалиштем у Београду, Мишарска улица број 7 (седам) и сведока Горана Горановића, рођеног у Београду 27. октобра 1971. (двадесет седмог октобра хиљаду девет стотина седамдесет прве), с пребивалиштем у Београду, улица Кнеза Милоша број 8 (осам). --------------------------------------------------------------------------------

Идентитет сведока Влатка Влатковића утврђен је увидом у личну карту број Ф 897543, која је издата 11. априла 2010. од стране МУП-а Републике Србије ПУ Стари град. Идентитет сведока Горана Горановића утврђен је увидом у личну карту број Ф 123068, издата 1. августа 2010. од стране МУП-а Републике Србије ПУ Стари град.---------------------

Утврђено је да су стране уговорнице свестане и оријентисане, да су способне да схвате значај својих одлука, да знају српски језик, да су писмене и да су у стању да се потпишу.

Пошто су стране уговорнице поучене о смислу и правним последицама сачињавања уговора о деоби заједничке имовине, оне у присуству поступајућег јавног бележника сачињавају следећи: ---------------------------------------------------------------------------------------------------------------------------- **УГОВОР О ДEOБИ ЗAJEДНИЧКE ИMOВИНE-------------------------------**

-------------------------------------------------------------------------------------------------------------------------

Члaн 1. ---------------------------------------------------------------------------------------------------------------

Супружници Иван Тодоровић и Јована Тодоровић сагласно кoнстaтуjу дa су дaнa 12. априла 2006. (дванаестог априла две хиљаде шесте) гoдинe у oпштини Савски венац склопили брак и да је њихова брачна заједница живота трајала од дана склапања брака па све до 25. марта 2014. (двадесетпетог марта две хиљаде четрнаесте) године.---------------------------------------------------------------------------------------------------------------------------------------

Члан 2.-----------------------------------------------------------------------------------------------------------------Супружници Иван Тодоровић и Јована Тодоровић сагласно кoнстaтуjу дa су радом у току трајања брачне заједнице стекли имовину следеће вредности:----------------------------

------------------------------------------------------------------------------------------------------------------------

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Иван Тодоровић Јована Тодоровић Јавни бележник

 **ОПУ: 15-2014**

 **страна 2 (друга)**

-------------------------------------------------------------------------------------------------------------------------

1. Кућу површине 190 m², која се налази у Раковици, у улици Рушањска број 67, на к. п. 5210/9, уписана у лист непокретности бр. 6017, КО Раковица, коју је Иван Тодоровић стекао на основу уговора о доживотном издржавању, који је закључио са својом тетком Владанком Поповић 13. јуна 2006. године пред Другим општинским судом у Београду (II – Р – 123/2006), а чија је вредност процењена на 200.000 (две стотине хиљада) евра;--------------------------------------------------------------------------------------------------------------------------

2. Путнички аутомобил марке рено лагуна, БГ 987 ВТ, који је Иван Тодоровић купио на кредит 14. 9. 2007. (четрнаестог септембра две хиљаде седме) године, а чија је вредност процењена на 6.000 (шест хиљада евра);----------------------------------------------------

3. Путнички аутомобил марке хјундаи гец, БГ 789 АТ, који је Јована Тодоровић купила на кредит 15. 10. 2008. (петнаестог октобра две хиљаде осме) године, а чија је вредност процењена на 4.000 евра (три хиљаде евра);------------------------------------------------------------

5. Готов новац у износу од 75.000 (седамдесетпет хиљада) евра који чувају код куће.-----

-------------------------------------------------------------------------------------------------------------------------

Члан 3.-----------------------------------------------------------------------------------------------------------------

Свaки супружник пoтписoм oвoг Спoрaзумa нeoпoзивo изjaвљуje дa нa свoj нaвeдeнoj имoвини свojим зaдуживaњeм ниje дao никaквo прaвo билo кoм трeћeм лицу нити je учиниo рaдњe кojим би трeћe лицe нa имoвини oписaнoj у члaну 2 овог уговора, стeклo билo кaквo прaвo.------------------------------------------------------------------------------------------------

-------------------------------------------------------------------------------------------------------------------------

Члaн 4.-----------------------------------------------------------------------------------------------------------------

(1) Супружници су сагласни да своју заједничку имовину поделе на једнаке делове.------

(2) Супружници су сагласни да се подела ствари и права из заједничке имовине изврши тако да Ивану Тодоровићу припадне у искључиву својину кућа површине 190 m², која се налази у Раковици, у улици Рушањска број 67, на к. п. 5210/9, уписана у лист непокретности бр. 6017, КО Раковица и путнички аутомобил марке рено лагуна, БГ 987 ВТ, а да Ани Тодоровић припадне у искључиву својину путнички аутомобил марке хјундаи гец, БГ 789 АТ и 75.000 (седамдесет пет хиљада) евра.------------------------------------

(3) Супружници су сагласни да Иван Тодоровић из своје посебне имовине исплати Јовани Тодоровић 63.500 (шездесеттри хиљаде и пет стотина) евра како би намирио вредност њеног удела у заједничкој имовини.----------------------------------------------------------

-------------------------------------------------------------------------------------------------------------------------

Члaн 5.-----------------------------------------------------------------------------------------------------------------

Супружници су сaглaсни дa свaкo oд њих, нeсмeтaнo oд оног другoгa, мoжe у катастар уписaти свoje прaвo влaсништвa нa нeпoкрeтнoстимa чиje су влaсништвo дoбили пoдeлoм извршeнoм нa oснoву oвoг уговора (clausula intabulandi).------------------------------

Члaн 6.-----------------------------------------------------------------------------------------------------------------

Супружници пoтписивањем oвoг уговора нeoпoзивo изjaвљуjу дa су пoдeлoм извршeнoм нa oснoву oвoг уговора у пoтпунoсти измирeни и дa нeмajу вишe никaквих мeђусoбних финaнсиjских и других прaвa и oбaвeзa.-------------------------------------------------

-------------------------------------------------------------------------------------------------------------------------

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 Иван Тодоровић Јована Тодоровић Јавни бележник

 **ОПУ: 15-2014**

 **страна 3 (трећа)**

---------------------------------------------------------------------------------------------------------------------------

ПРИЛОЗИ:------------------------------------------------------------------------------------------------------------

1. Копија возачке дозволе Јоване Тодоровић број ВД 456/2012, коју је издало Министарство унутрашњих послова 14. новембра 2012; --------------------------------------------

2. Копија личне карте Влатка Влатковића, број Ф 897543, која је издата 11. априла 2010. од стране МУП-а Републике Србије ПУ Стари град; ----------------------------------------------------

3. Копија личне карте Горана Горановића, број Ф 123068, издата 1. августа 2010. од стране МУП-а Републике Србије ПУ Стари град.--------------------------------------------------------

-----------------------------------------------------------------------------------------------------------------------

Јавнобележнички запис је састављен у канцеларији поступајућег нотара дана 15. децембра 2014. године (петнаестог децембра две хиљаде четрнаесте).--------------------------------------------------------------------------------------------------------------------------------------------------

 Потврђујем да је странкама у мом присуству прочитана исправа и да су након тога странке изјавиле да су разумеле садржај исправе и да она одговара њиховој вољи и на крају су својеручно потписле исту.---------------------------------------------------------------------------Сведоци Влатко Влатковић и Горан Горановић потврђују својим потписима на овој исправи да лично и по имену познају, Ивана Тодоровића, из Београда, по занимању ветеринар, рођен у Београду, 17. јула 1970. године, (седамнаестог јула хиљаду девет стотина седамдесете) с пребивалиштем у Београду, Рузвелтова улица број 23 (двадесет три) који је приступио у канцеларију поступајућег нотара ради сачињавања уговора о деоби брачне тековине. -------------------------------------------------------------------------------------------------

-------------------------------------------------------------------------------------------------------------------------

Странкама је издат један отправак овог јавнобележничког записа. -----------------------------------------------------------------------------------------------------------------------------------------------------Јавнобележничка накнада 20.000 динара + ПДВ што износи 24.000 (двадесетчетири хиљаде динара).----------------------------------------------------------------------------------------------------

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Иван Тодоровић Јована Тодоровић

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 сведок сведок

Влатко Влатковић Горан Горановић

ЈАВНИ БЕЛЕЖНИК

Поптис Печат

**1/1. Признање очинства зачетог, а нерођеног детета:**

а. допуштено је, али само из оправданих разлога;

**б. допуштено је, али само под условом да се дете живо роди.**

в. није допуштено;

**1/2. Након смрти детета, очинство се може утврдити:**

а. само признањем;

**б. само судском одлуком;**

в. и признањем и судском одлуком.

**2/1. Седамнаестогодишњем Јовану Јовановићу баба по мајци је оставила стан у легат. Јован жели да прихвати тај легат. Истим тестаментом оставиља је своју ћерку (Јованову мајку) искључила из наследства. У таквој ситуацији:**

а. Јовану је потребна сагласност мајке у форми јавнобележничког записа или у

 форми нотарски потврђене (солемнизоване исправе);

б. Јовану је потребна сагласност колизијског старатеља која мора бити дата у

 форми јавнобележничког записа или у форми нотарски потврђене

 (солемнизоване исправе).

**в. Јован може самостално дати изјаву о прихватању легата;**

**2/2. Оставиља је сачинила тестамент којим је за наследника именовала ћерку, а унуку је оставила стан у легат. Вредност заоставштине је 100.000,00 евра, а стан вреди 70.000,00 евра. Оставиља има дугове у висини од 10.000 евра. У таквој ситуацији важе следећа правила:**

а. Унук постаје власник стана у моменту оставиљине смрти;

**б. Ћерка постаје власник стана у моменту оставиљине смрти;**

в. Унук одговара за оставиљине дугове сразмерно вредности стана који му је

 завештан;

**г. Ћерка је дужна да исплати све оставиљине дугове.**

**3/1. Када се у уговору о уступању и расподели за живота предвиди дужност уступиочевог потомка да плаћа доживотну ренту уступиоцу и његовом супружнику, а уступилац умре пре свог супружника, онда важе следећа правила:**

а. обавеза плаћања ренте престаје смрћу уступиоца;

б. уступиочев потомак биће у обавези да сразмерни део ренте исплаћује уступиочевом супружнику све до његове смрти;

в. уступиочев потомак биће у обавези да ренту у целини исплаћује уступиочевом супружнику све до његове смрти.

**3/2. Ако уступилац има дугове, онда важе следећа правила:**

а. уступиочеви потомци *ex lege* одговарају за дугове уступиоца;

б. уступиочеви потомци не одговарају за дугове уступиоца;

в. уговором се може предвидети да ће уступиочеви потомци бити у обавези да исплате његове дугове и ако они то не учине уступилац има право на опозив уговора.

**4.1. Завешталац може завештањем:**

а. Обухватити само ствари и права постојећа у моменту његовог састављања;

б. Обухватити само ствари и права која постоје у моменту његовог састављања и

 за које је извесно да ће их прибавити у догледно време;

в. Обухватити ствари и права која не постоје у моменту његовог састављања.

**4.2. Када завешталац у завештању располаже непокретностима, онда важе следећа правила:**

а. Јавнобележнички тестамент може сачинити било који јавни бележник;

б. Јавнобележнички тестамент може сачинити само онај јавни бележник на

 чијем службеном подручју се налази бар једна од непокретности, при чему је

 ирелевантна њена вредност;

в. Јавнобележнички тестамент може сачинити само онај јавни бележник на

 чијем службеном подручју се налазе непокретности, односно њихов претежни

 део.

**5/1. Приликом сачињавања завештања у форми нотарског записа:**

а. Присуство завештајних сведока потребно је само онда када завешталац не зна

 језик који је у службеној употреби.

б. Увек је потребно присуство завештајних сведока;

в. Никада није потребно присуство завештајних сведока;

**5/2. Приликом сачињавања међународног завештања:**

а. Никада није потребно присуство завештајних сведока;

б. Присуство завештајних сведока потребно је само онда када завешталац не зна

 језик који је у службеној употреби;

в. Присуство завештајних сведока потребно је само онда када је завешталац

 неписмен.

**6/1. Супружници Владимир и Ивана имају стан у заједничкој својини. Владимир жели да тај стан прода. Сагласност његове супруге за продају стана:**

а. може бити оверена по правилима о нотарској солемнизацији;

б. мора бити дата у форми јавнобележничког записа;

в. може бити оверена по правилима о нотарској легализацији.

**6/2. Супружници Владимир и Ивана имају малолетног сина Милоша, који је од своје бабе наследио грађевински плац. Након развода Владимир и Ивана су закључили споразум о вршењу родитељског права којим је предвиђено да се Милош поверава на чување и васпитање мајци. Мајка жели да прода плац да би сину купила другу непокретност. Сагласност оца за склапање уговора:**

а. није потребна;

б. може бити оверена по правилима о нотарској солемнизацији;

**в. мора бити дата у форми јавнобележничког записа.**

**7/1. Зависно од броја оснивача снивачки акт привредног друштва може да буде:**

а. одлука о оснивању;

б. одлука о оснивању и уговор о оснивању;

в. одлука о оснивању и уговор чланова;

г. одлука о оснивању, уговор о оснивању и статут;

**7/2. Према доступности акција односно удела јавном тржишту привредна друштва могу да буду:**

а. јавна, полујавна и нејавна;

б. акционарско друштво, ортачко друштво, друштво са ограниченом

 одговорношћу и командитно друштву;

в. јавно друштва и друштво које није јавно;

г. отворено и затворено акционарско друштво.

**8/1. Покриће код менице обезбеђује:**

а) трасант трасату најкасније до часа доспелости менице;

б) трасант ремитенту у часу издавања менице;

в) трасат трасанту у часу презентације менице на акцепт;

г) ремитент трасату у часу издавања менице,

**8/2. Чек је хартија од вредности која:**

а. искључиво гласи на одређену своту новца, и то по само наредби свог имаоца.

б. искључиво гласи на одређену своту новца, а може да буде по наредби, на

 доносиоца или на име свог имаоца;

в. гласи на одређену своту новца, плативу одједном или у ратама, а по наредби или на име свог имаоца;

г. гласи на одређену своту новца или других замењивих ствари, плативих одједном, а може да буде по наредби или на доносиоца.

**9/1. Нужна (судска) стварна службеност настаје:**

a. у тренутку када се упише у јавни регистар, на основу судске одлуке

 (конститутивност уписа);

б. у тренутку када власник послужног добра прими судску одлуку;

в. у тренутку када власник повласног добра почне њоме да се користи, на основу

 судске одлуке;

г. у тренутку када судска одлука постане правоснажна;

д. у тренутку кад судска одлука постане извршна.

**9/2. Својинске стварне службености у нашем праву представљају следећу ситуацију:**

а. кад је једно лице у тренутку настанка службености власник и послужног и

 повласног добра, па службеност настаје уписом на основу једностране изјаве

 воље тог лица;

б. кад једно лице после настанка службености постане власник и послужног и

 повласног добра, али тако да је службеност притајена до отуђења једног од

 ова два добра;

в. кад једно лице после настанка службености постане власник и послужног и

 повласног добра, када се службеност по сили закона гаси консолидацијом;

г. кад је једно лице у тренутку настанка службености власник и послужног и

 повласног добра, али тако да је по упису на основу једностране изјаве вбоље

 службеност притајена до отуђења једног од ова два добра.

**10/1. Двојица суседа се споразумеју да ће један од њих, иначе инвалид, имати право да, уз накнаду, постави на суседовом земљишту апарате који му омогућавају лакши приступ његовој непокретности, уз обавезу власника земљишта да те апарате одржава у исправном стању. Сачинивши такав уговор у форми јавнобележничког записа, власник повласног добра поднесе захтев за упис права службености у катастар непокретности. Хоће ли катастар уписати право службености?**

а. неће, јер је могуће само уговорити службености предвиђене законом, а овај

 случај је специфичан

б. хоће, иако службеност подразумева постављање апарата на послужно добро, јер

 се обавеза његовог власника не састоји у чињењу

в. неће, јер није могуће да се службеност састоји у чињењу власника послужног

 добра

г. хоће, јер овлашћење у питању по својој природи представља стварну службеност

д. неће, јер овлашћење у питању по својој природи није стварна службеност

**10/2. Петар, власник тениских терена, и Јован, власник куће поред њих, се договоре да Јован неће подносити суду тужбу због буке коју проузрокује ноћни рад тениског клуба за одређену новчану накнаду, те да то треба да важи и за сваког будућег власника тениских терена и суседне куће. По закључењу писменог уговора, Петар поднесе захтев за упис права службености у регистру непокретности. Орган који води регистар ће:**

а. уписати службеност, јер је посреди позитивна стварна службеност

б. одбити захтев, јер није посреди ни негативна ни позитивна службеност

в. уписати службеност, јер је посреди негативна стварна службеност

г. одбити захтев, јер је у питању неправа стварна службеност

д. уписати службеност, јер је у питању лична службеност у корист Петра